Halda jól fyrir þá sem eru einmana eða þurfa á aðstoð að halda Hátt í hundrað manns hafa boðið fram aðstoð sína og skipuleggjendur segja að velvilji einstaklinga og fyrirtækja hafi verið ótrúlegur . Boðið verður upp á hefðbundinn íslenskan jólamat og allir munu fá gjöf . Hluti þeirra sem koma að jólahaldinu á Gumma Ben bar . Fréttablaðið / Aðsend Auglýsing Á Gumma Ben bar býðst þeim sem á þurfa að halda að koma í ókeypis jólamat klukkan sex á aðfangadag . Einar Karl , einn af aðstandendum viðburðarins , segir í samtali við Fréttablaðið að vantað hafi að þeir sem þurfi á aðstoð að halda eða séu einir yfir jólin , geti komið saman og haldið jól á hefðbundnum tíma . Hann segir að nú þegar séu á bilinu fjörutíu til fimmtíu búnir að skrá sig , en sjötíu pláss eru í boði . Engum verður þó vísað frá . Viðburðurinn er ekki bara fyrir heimilislausa og fátæka , heldur einnig þá sem eru einmana eða af einhverjum ástæðum einir um jólin . Hann nefnir sem dæmi að námsmenn utan af landi , sem þurfi að vinna um jólin , og hafi ætlað að vera einir um jólin geti komið til þeirra . „ Þetta er í raun opið fyrir alla . Ég er ekki að spyrja um bakgrunn fólks , “ segir Einar Karl . „ Við erum með skráningu svo að við séum með nægan mat . “ Skipuleggjendurnir ákváðu að auglýsa viðburðinn á Facebook þar sem fólk sem vill mæta skráir sig ekki endilega sjálft . Með þessum hætti geti þeir sem þekki fólk sem þarf á aðstoð að halda að skrá það í matinn eða hvatt það til að skrá sig . Á bilinu fjörutíu til fimmtíu manns hafa þegar skráð sig í matinn og ekki séu margir þeirra sem hafa skráð sig með börn . Sjötíu sæti eru í boði en allt verður gert til þess að ekki þurfi að vísa neinum frá . Ef á þurfi að halda verði maturinn tvískiptur svo að allir geti fengið að koma og borða . Einar Karl tekur fram að hann sjái ekki einn um skipuleggja viðburðinn . „ Þetta er í raun og veru starfsfólk hér og líka bara fólk sem hefur sent mér skilaboð á netinu og sagt : „ Hey , ég get unnið á aðfangadag . Vantar þig aðstoð ? “ “ Nú þegar hafa hátt í hundrað manns haft samband og boðist til að aðstoða og tíu fyrirtæki . „ Við erum búin að fá eiginlega allt sem okkur sem styrk eða gefins frá fyrirtækjum . “ Skipuleggjendurnir ákváðu strax í byrjun að allir sem kæmu fengju jólagjöf og margir einstaklingar hafi boðist til þess að gefa pakka . „ Velvilji einstaklinga hefur verið ótrúlegur , “ segir Einar . Að sögn Einars ákváðu skipuleggjendurnir að auglýsa viðburðinn á Facebook því að þau viti að fólkið sem þarf á þessu að halda skrái sig ekki endilega sjálft . Hann hvetur þá sem þekkja einhvern sem þarf á aðstoð sem þessari að halda um jólin til þess að skrá þá eða benda fólki þeim á að skrá sig . Hefðbundinn íslenskur jólamatur Maturinn verður hefðbundinn íslenskur jólamatur en boðið verður upp á léttan forrétt , hangikjöt með uppstúf í aðalrétt og ís í eftirrétt og eins og áður segir munu allir sem koma fá jólagjöf .